**Opći kriteriji:**

Vijeće za knjigu, nakladništvo i knjižničnu djelatnost Grada Splita neće razmatrati prijavnice koje:

* ne budu dostavljene elektroničkom poštom,
* budu nepotpune odnosno u prijavnicama i pratećoj dokumentaciji ne budu popunjena sva predviđena polja s točnim podatcima,
* ne budu dostavljene u roku predviđenom Javnim pozivom,

**Tehnički standardi**

Podnositelji prijava izravno popunjavaju obrasce na mrežnoj stranici Grada ([www.split.hr](http://www.split.hr)) s naznakom za:

* nakladništvo (knjige, elektroničke knjige i časopisi),
* manifestacije.

Svu svoju dokumentaciju koju predaje uz prijavu, a koja je navedena kao obvezna u kriterijima Vijeća, prijavitelj mora navesti u elektroničkoj prijavnici u rubrici – popis dokumentacije – bez obzira što će te dokumente poslati i u papirnatom obliku (recenzi-ja/e, ispis 10 kartica teksta,10 pjesama).

**KRITERIJI ZA NAKLADNIŠTVO**

***I. Knjige***

Knjiga može biti objavljena u papirnatom ili **elektroničkom obliku** (.epub, .fb2, .txt, .pdf i drugim formatima),

Prednost za dobivanje sredstava imaju knjige koje promiču i unaprjeđuju kulturu, znanost i obrazovanje u gradu Splitu.

**Stručno ili znanstveno djelo** treba imati **dvije recenzije**, a **književno jednu**. Svaki rad mora u prilogu sadržavati ispis dijela teksta: 10 pjesama za zbirku pjesama i 10 kartica rukopisa za književnu prozu, stručne i znanstvene tekstove.

**Popis dokumenata** koje treba priložiti uz zahtjev za potporu knjizi:

* kratak životopis autora/ice uz popis važnijih radova ako je već objavljivao/la (do jedne kartice/1800 znakova),
* 2 recenzije za stručnu ili znanstvenu knjigu, a 1 za književno djelo,
* ispis 10 pjesama za zbirku pjesama, odnosno 10 kartica teksta za književnu prozu, stručne i znanstvene tekstove,
* recenzija sinopsisa za stručnu, zanstvenu knjigu ili književno djelo koje je u nastajanju, a očekuje se objavljivanje tijekom godine za koju se dodjeljuju sredstva.

***II. Časopisi***

**Popis dokumenata** koje treba priložiti uz zahtjev za potporu časopisu:

1. kratki životopis urednika (pola kartice/900 znakova)
2. opis časopisa (misiju i ciljeve)
3. po 1 primjerak **zadnjeg broja** časopisa
4. popis zamisli i izjavu o suradnicima i vremenskom okviru prve objave **novoga (neobjavljivanoga) časopisa.**

**KRITERIJI ZA MANIFESTACIJE**

Potporu mogu dobiti manifestacije gradskog, nacionalnog ili međunarodnoga značaja.

**Popis dokumenata** koje treba priložiti uz zahtjev za potporu manifestaciji:

* sažetak programa sa svrhom i ciljevima (obvezno navesti svrhu i ciljeve jer se bez toga program neće razmatrati) – do jedne kartice teksta,
* popis sudionika,
* prikaz prethodnog rada organizatora – pola kartice teksta.

**Prednost** tijekom vrjednovanja i odobrenja proračunskih sredstava Grada imat će manifestacije koje se **održavaju kontinuirano**, čiji su rezultati u prethodnim godinama prepoznati vrijednošću za kulturni i znanstveni identitet Splita i Hrvatske, koje predstavljaju kvalitetnu novu inicijativu, čiji programi hrvatsku kulturu stavljaju u europski kontekst, koje potiču kulturnu i znanstvenu razmjenu u nacionalnim i međunarodnim okvirima i za koje je predlagatelj osigurao sredstva i iz drugih izvora.

Podnositelji zahtjeva koji dobiju potporu za provedbu programa iz Javnih potreba u kulturi Grada Splita obvezuju se da će grb Grada Splita istaknuti na tiskanim materijalima (knjigama i časopisima), publikacijama, programskim knjižicama, plakatima (manifestacije) te na vebnoj mrežnoj nakladnika/organizatora (na mjestu gdje se govori o programu koji je dobio potporu grada Splita.